Foto: PhotoXpress Xorijiy davlatlarda berilgan ta’lim olganlik to‘g‘risidagi hujjatlarni tan olish va nostrifikatsiya qilishning yangi tartibi 2019 yil 1 martdan boshlab joriy qilindi. U prezidentning 16.01.2019 yildagi PQ-4119-son qarori bilan tasdiqlangan, deb yozadi Norma. Xususan, xalqaro e’tirof etilgan tashkilotlarning (Quacquarelli Symonds World University Rankings, Times Higher Education, Academic Ranking of World Universities) reytingida oliy ta’lim muassasalari orasida birinchi 1 000 o‘rinni egallagan xorijiy oliy ta’lim muassasalarida ta’lim olgan fuqarolar uchun ta’lim olganlik to‘g‘risidagi hujjatlar to‘g‘ridan-to‘g‘ri (maxsus sinovlarsiz) tan olinadi va nostrifikatsiya qilinadi. Quacquarelli Symonds World University Rankings 2019 yil reytingi bilan bu yerda tanishish mumkin.